આં વિશ્વ અનંત પ્રાણીઓથી ભરેલું છે અને આ બધાજ પ્રાણીઓને  સુખ પૂર્વક જીવવાની ઈચ્છા હોય  જ છે, માણસને છોડીને સૃષ્ટિના તમામ પ્રાણીઓ વર્તમાનમાં જ જીવે છે, એને પોતાના ભવિષ્યની ચિંતા હોતી જ નથી કે ભૂતકાળને કદી પણ યાદ કરતા નથી,ગઈ ગુજરીને માત્રને માત્ર માણસ જ યાદ કરીને દુઃખને નોતરું આપે છે, મારે ત્યાં જમવા આવ એમ કહે છે, ને દુખી થાય છે અને ભવિષ્યમાં મારું શું થશે તે માટે ચિંતા જ સેવ્યા કરે છે, ને વર્તમાનમાં શાંતિથી જીવતો જ નથી,માણસ જાતને  પરમાત્મા પર ભરોસો કે શ્રધ્ધા નથી, જેથી સતત ચિંતામાં જ રહે છે,અને ચિંતામાં જ મરે છે,જીવનનો આનંદ મેળવી શકતો જ નથી.